Bollan dhoa

She lus daa-vleeanagh 'sy ghenus Arctium eh bollan dhoa, bollan ghoa, boaghan doa ny cramman sooree (Arctium lappa).  T'eh goll er troarey er son y fraue yn-ee echey.

Ny keayrtyn, ta boaghan doa ny boagandoa çheet er dooie mooinjerey da, Arctium minus.

Jalloo-oaylleeaght
T'eh gaase wheesh as 2m er yrjid.  Ta duillagyn maylartey cree-chrooagh echey.  
Ta blaaghyn gorrym-jiargey echey.  Ta kiarkyl dy vraghtyn mygeayrt oc, as t'adsyn dooanagh dys croghey er fynney beiyn.  She achene eh y mess oc.  Ta'n fraue yn-ee wheesh as 1m er liurid er 2cm er lheead.

Ymmyd myr bee

Ta fraue bollan dhoa goll er troarey my bee 'syn Çhapaan, yn Taiwaan, yn Chorea, yn Iddaal, y Vrasseel as yn Phortiugal.  Ny keayrtyn, t'ad çhaglym gish neuappee myrgeddin, anmagh 'syn arree roish my hig ad my vlaa.

Ymmyd lheeys
Er lesh lusseyryn, ta bree brasneyder moon, gientyn ollish as glenney folley echey.  Ta ymmyd tradishoonagh jeant jeh noi gorlaghyn crackanagh myrgeddin.  Ta arctigenin 'sy rassyn echey ta bentyn rish cooinaghtyn aght ennagh.  Ta feanish ennagh dy vel arctigenin shassoo noi veerys floo A as loshtaght in vitro myrgeddin."Therapeutic effect of arctiin and arctigenin in immunocompetent and immunocompromised mice infected with influenza" Biological and Pharmaceutical Bulletin 2010 33:7 (1199-1205)Zhao F., Wang L., Liu K. "In vitro anti-inflammatory effects of arctigenin, a lignan from Arctium lappa L., through inhibition on iNOS pathway"  Journal of Ethnopharmacology 2009 122:3 (457-462)

Imraaghyn

Ronney:Glassraghyn fraueagh
Ronney:Arctium
Ronney:Asteraceae
Ronney:Lossreeyn lheeys